# Hipotiroïdisme

L'hipotiroïdisme és una malaltia en humans i animals causada per la producció insuficient d'hormones tiroidals per la glàndula tiroide.

## Símptomes

En els adults, l'hipotiroïdisme s'associa amb els símptomes següents:
* Baix to muscular (hipotonia muscular)
* Cansament
* Intolerància al fred, augment de la sensibilitat al fred
* Depressió
* Rampes musculars i dolor en les articulacions
* Síndrome del túnel carpià
* De vegades pot aparèixer inflor de la part anterior del coll (goll)
* Ungles primes i trencadisses
* Cabell feble i trencadís
* Pal·lidesa
* Disminució de la sudoració
* Pell seca, la qual ocasiona pruïja
* Augment de pes i la retenció d'aigua
* Bradicàrdia (freqüència cardíaca baixa: menys de seixanta pulsacions per minut)
* Restrenyiment

## Causes

A nivell mundial, massa poc iode en la dieta és la causa més freqüent d'hipotiroïdisme. La tiroïditis de Hashimoto és la causa més freqüent d'hipotiroïdisme en països amb suficient iode dietètic. Causes menys freqüents són el tractament previ amb iode radioactiu (iode-131), lesions a l'hipotàlem o a la hipòfisi anterior, certs medicaments, la falta de tiroides en funcionament al néixer o la cirurgia tiroide prèvia.
| Grup | Causes |
| Hipotiroïdisme primari | Deficiència de iode (països en desenvolupament) Tiroïditis Autoimmunitària: com la de Hashimoto o la de Graves-Basedow Granulomatosa subaguda Postpart Infecciosa aguda Tractaments Tiroidectomia prèvia Previ amb radioiode Radioteràpia del coll Medicaments: estabilitzants de l'estat d'ànim basats en liti, amiodarona, interferó alfa, inhibidors de la tirosina-cinasa com sunitinib |
| Hipotiroïdisme central | Lesions que comprimeixen la hipòfisi: adenoma hipofisari, craniofaringioma, meningioma, glioma, quist de la bossa de Rathke, metàstasi, sella buida, aneurisma de l'artèria caròtida interna Tractaments: Cirurgia o radiació a la hipòfisi, fàrmacs Traumatismes Trastorns vasculars: apoplexia pituïtària, síndrome de Sheehan, hemorràgia subaracnoidal Malalties autoimmunitàries: hipofisitis limfocítica, trastorns poliglandulars Malalties infiltratives: sobrecàrrega de ferro per hemocromatosi o talassèmia, neurosarcoïdosi, histiocitosi de cèl·lules de Langerhans Trastorns congènits heretats particulars Infeccions en el sistema nerviós central: tuberculosi, micosi, sífilis |
| Hipotiroïdisme congènit | Disgènesi tiroidal (75%) Dishormonogènesi tiroidal (20%) Transferència d'anticossos materns o radioiode Síndromes: Mutacions en GNAS complex locus, PAX8, TTF-1/NKX2-1, TTF-2/FOXE1 de Pedred, associada amb pèrdua auditiva sensorial De manera transitòria: per dèficit o excés de iode matern, anticossos del receptor anti-TSH, certs trastorns congènits, malalties neonatals Central: disfunció hipofisària (idiopàtica, displàsia septo-òptica, deficiència de PIT1, deficiència aïllada de TSH) |

## Epidemiologia

Es calcula que al voltant de mil milions de persones amb deficiència de iode; no obstant això, no se sap amb quina freqüència això produeix hipotiroïdisme. Es creu que l'hipotiroïdisme subclínic, una forma més lleugera d'hipotiroïdisme caracteritzada pels nivells normals de tiroxina i un nivell elevat de TSH, es produeix en el 4,3–8,5% de les persones dels Estats Units.

## Referències

* 1 2 3 «Hypothyroidism», 01-03-2013. Arxivat de l'original el 5 març 2016. [Consulta: 5 març 2016].
* ↑ piproducciones. «Tiroides y piel: manifestaciones del hiper e hipotiroidismo» (en anglès), 08-01-2018. [Consulta: 15 gener 2021].
* 1 2 3 «Clinical practice guidelines for hypothyroidism in adults: cosponsored by the American Association of Clinical Endocrinologists and the American Thyroid Association». Thyroid, 22, 12, 12-2012, pàg. 1200–35. Arxivat de l'original el 2016-01-14. DOI: 10.1089/thy.2012.0205. PMID: 22954017 [Consulta: 25 desembre 2013]. Arxivat 2016-01-14 a Wayback Machine.
* ↑ «Treatment for primary hypothyroidism: current approaches and future possibilities». Drug Design, Development and Therapy, 6, 2012, pàg. 1–11. DOI: 10.2147/DDDT.S12894. PMC: 3267517. PMID: 22291465.
* 1 2 «Clinical review: Central hypothyroidism: pathogenic, diagnostic, and therapeutic challenges». The Journal of Clinical Endocrinology and Metabolism, 97, 9, 9-2012, pàg. 3068–78. DOI: 10.1210/jc.2012-1616. PMID: 22851492.
* ↑ Shrestha, ST; Hennessey, J. Acute and Subacute, and Riedel's Thyroiditis. MDText.com, Inc, desembre 2015.
* ↑ «Optimising outcome in congenital hypothyroidism; current opinions on best practice in initial assessment and subsequent management». Journal of Clinical Research in Pediatric Endocrinology, 5 Suppl 1, 4, 2013, pàg. 13–22. DOI: 10.4274/jcrpe.849. PMC: 3608009. PMID: 23154163.
* ↑ Werner & Ingbar's the thyroid : a fundamental and clinical text. 10th. Philadelphia: Wolters Kluwer/Lippincott Williams & Wilkins Health, 2012-07-12, p. 552. ISBN 978-1451120639.

## Enllaços externs

* Causes i símptomes d'hipotiroïdisme (Blog de tiroides, Dr. Óscar Vidal)